Odense Adresse-Contoirs Efterretninger, 1809-02-09
Indenlandske Efterretninger. Den i No. 18 belovede Anordning for Dannebrogsmændene (som af Mangel paa Rum ikke før er blevet meddelt) er af følgende Jndhold: "Vi Frederik den Sjette, af Guds Naade Konge til Danmark og Norge, de gjøre vitterligt. Vi have givet den i sex Aarhundrede navnkundige Dannebrogs=Orden en mere udstrakBestemmelse, formeret Ordenens Hæderstegn, paa det at disse Vidnesbyrd om erkjendt Troefasthed og Borgerværd kunde vorde flere af Landets meest fortjente Mænd til Deel. Thi vel er det Pligt for Enhver, at hellige Staten sin Kraft og sine Jdrætter, dog er det en skjøn og Opmuntring værdig Bestræbelse, at kappes med sine Medborgere i Udøvelsen af denne Pligt, og Landsfaderens Tilfredshed er den Løn, den Retskafne attraaer, naar han, med Tanken henvendt til Fædrelandet, virker mere end Andre for Samtid og Efterslægt, eller, opflammet af ædelt og freidigt Mod, haver sig over sin Lige ved sjeldne og gavnrige Handlinger. Det er Vor kongelige Villie, at en saadan Tænke= og Handlemaade, som baner Vei til Ridder=Værdighed, for den, hvis Stilling frembød Lejlighed i det Store at arbeide for almeent Held, skal aabne Adgang til Dannebrogsmændenes Samfund for Enhver, der ved klog og redelig Stræben for Brødres Vel og ved ædel Daad i en engere Kreds har gavnet Fædrelandet. For disse Vore Dannebrogsmænd have Vi allernaadigst bestemt den Hæder og de Fordele, som ved denne Vor Anordning end videre forsikres dem. 1) Dannebrogsmændenes Hædertegn er et Kor af Sølv, for oven prydet med Vort kongelige Navnetræk og aaben Krone, og i hvert af dets fire inderste Hjørner med en mindre Krone af lige Skikkelse. Det viser paa Forsiden Ordenens Valgsprog, Gud og Kongen og i Midten høisalig Kong Christian den 5tes Navn. Korsets bageste Side erindrer ved et kronet W. og ved Aarstallene 1219 og 1671 om Tiden, naar Dannebrogsordenen blev oprettet af dens Stifter, Kong Waldemar den Seierrige, og naar den af Kong Christian den 5te blev fornyet, ligesom dets Aarstal 1808, der findes overst paa denne Side, drager Ordenens Udvidelse i Vort første Regjeringsaar til Minde. Dette Hæderstegn skulle Dannebrogsmændene, saavel naar de indfinde sig i Vor Tjeneste, som andetsteds, bære aabenlyst paa venstre Side af Brystet nedhængende fra et af Kjolens øverste Knaphuller i et hvidt Silkebaand med røde Kanter. - 2) Enhver af Vore kjære og troe Undersaatter, der efter sin Stand og Stilling har udmærket sig ved Fortjenester af det Almindelige, erholder derved Adgang til dette Hæderstegn, naar det Forhold, eller de Handlinger, som dertil maatte gjøre ham værdig, nøiagtigen er blevet Os af Vedkommende Øvrighed eller Foresatte gjennem Vore Kollegier eller høie Embedsmænd allerunderdanigst indberettet. - 3) Naar Nogen er bleven udnævnt til Dannebrogsmand, og Underretning derom allernaadigst meddeelt Vort Ordens=Kapitul, da paaligger det Samme at indføre hans Navn, Fortjenester og Opholdssted i Kapitulets Register, og at tilstille ham en trykt Gjen part af denne Vor Anordning, hvorhos hans Udnævnelse offentlig fra Kapitulet bør kundgjøres. - 4) Er den udnævnte Dannebrogsmand tilstede der, vor Vi Selv opholde Os, da modtager han Sølvkorset af Vor egen Haand. Er han fraværende, da bliver Hæderstegnet og det Exemplar af Anordningen, som er ham bestemt, tilsendt hans høieste Foresatte der paa Stedet, for af denne at vorde ham høitideligen overleveret, efter Ordens Kapitulets nærmere Foranstaltning. - 5) Enhver, som hædres med Dannebrogs Sølvkors, har Adgang til Vore 2de Ridderordeners fælles høitidelige Møder. Han bør af enkelt Skildvagt honoreres med skuldret Gevær, og ville Vi allernaadigst, at han, som en af Kongen udmærket Mand, allevegne udenfor hans Tjenesteforhold, skal ansees og behandles som den første blant sine Ligemænd. - 6) Til Beviis om det Værd, Vi tillægge Dannebrogsmændenes Hæderstegn, have Vi dermed benaadet Medlemmerne at Vort Ordens=Kapitul; saa er det og Vor allernaadigste Villie, at den, Vi eengang have tildeelt dette Hæderstegn, skal beholde og bære Samme saalænde han ei dertil gjør sig uværdig, saaledes at, om Vi maatte finde Os foranledigede til at benaade en Dannebrogsmand med nogen at Vore Ridderordener, skal han ikke destomindre vedblive at bære Dannebrogsmændenes Hæderstegn. - 7) Da Vi saaledes have givet dette Hæderstegn en fortrinlig Udmærkelse forvente Vi og, at Vore Dannebrogsmænd ved urokkelig Troeskab mod Konge og Fædreland, og ved en i alle Deele hæderlig Vandel, stedse vil stræbe at vedligeholde og fors ge den Agtelse, de have erhvervet. Men skulde nogen Dannebrogsmand fornægte den Æresfølelse, som det var Vor Hensigt at oplive, saaledes at han ved Domstolene vorder tiltalt eller saggiven for en Handling, der kunde medføre legemlig Straf eller Ærens og den offentlige Agtelses Fortabelse, da er det Domstolenes Pligt, ufortøvet derom at gjøre Jndberetning til vedkommende Kollegium, paa det at Samme kan foranledige Ordens=Kapitulets Forestilling til Vor allerhøieste Resolution, om den Tiltalte eller Sag givne indtil videre skal forbydes at bære sit Hæderstegn Saa maae ei heller nogen Dom, der medfører legemlig eller vanærende Straf, fuldbeides paa en Dannebrogsmand, forinden Hæderstegnet, i Følge en af Kapitulet fattet og af Ossanctioneret Beslutning, er ham frataget, hvilket dernæst uopholdeligen bør indsendes til Kapitulet. - 8) For, saavidt mueligt, at raade Bod paa uformuende Dannebrogs mænds trykkende Kaar, have Vi, under Kapitulers Forvaltning, henlagt en Fond, af hvis aarlige Jndtægter Vi ville tildeele dem iblandt Dannebrogsmændene, som Vi efter Omstændighederne maatte finde særdeles værdige eller trængende dertil, en aarlig Underholdnings Hielp, hvis Størrelse og Forøgelse, Tid efter anden, Vi i hvert enkelt Tilfælde ville bestemme, med allernaadigst Hensyn paa Enhvers særskilte Fortjeneste, Kaar og Alder; hvorved fornemmeligen vil komme i Betragtning den længere eller fortere Tid, han maatte have staaet i Vor Tjeneste eller være benaadet med Dannebrogmændenes Hæderstegn. Og skal denne Underholdnings Hielp i intet Tilfalde kunne sælges, pantsættes eller belægges med Arrest, ei heller deri kunne gives Udlæg, paa at den desvissere maae komme den til Gode, hvem Vi allernaadigst tildeele Samme. - 9 Naar en Dannebrogsmand ved Døden afgaaer, er det Pligt for alle der paa Stedet værende Dannebrogsmænd, at følge ham til Graven; og bør det Hæderstegn, ham var forundt at bære, lægges over hans Ligkiste paa en sor overtrukken Pude. Det aftages, naar han nedsænkes i Jorden, og indsendes af vedkommende Foresatte til Vor Ordens=Kapitul. Fremdeles ville Vi, at en Sum, lig den Underholdnings Hielp, der efter foregaaende §. var der afdøde Dannebrogsmand aarligen tillagt, skal udbetales hans Boe, for eet Aar fra Dødsdagen at regne, samt at Øvrigheden paa Stedet skal bære Omsorg for, at Bekostningen til hans tarvelige, men hædrende, Jordefærd deraf udredes. - 10) Endelig haver Vort Ordens=Kapitul, til hver Aars 28de Junii, allerunderdanigst at indberette Os de forventende gode følger af Vore om Dannebrogsmændene allernaadigst givne befalinger, samt hvad videre dermed maatte staae i nogen Forbindelse. Givet i Vor Kongelige Residents=Stad Kjøbenhavn, d. 28 Januar 1809. Under Vor kongelige Haand og Segl.